कनेक्शन नंबर पता नहीं आैर पावरकॉम ने भेज दिए सीवरेज-वाटर सप्लाई के बिल
पॉवरकामनेशहर के लोगों को बिजली बिलों के साथ ही पानी आैर सीवरेज के बिल एक बार फिर भेजने शुरू कर दिए हैं। यह बिल बिजली बिल के बीच में नहीं जोड़े गए, बल्कि अलग से भेजे जा रहे हैं। बिलों में कनेक्शन नंबर तक का जिक्र नहीं है।
सीवरेज-वाटर सप्लाई को बिजली बिलों के साथ जोड़ने के पायलट प्रोजेक्ट के साथ जुड़े नवांशहर जिले में तीन महीने पहले भी इस तरह के बिल सलोह रोड, विकास नगर, फ्रेंडस कालोनी, चंडीगढ़ रोड आैर रेलवे रोड के कुछ हिस्सों में भेजे गए हैं, लेकिन कौंसिल की ओर से पॉवरकाम को बिना पूरे आंकड़ों के बिल नहीं भेजने के बारे में लिखे जाने के बाद पॉवरकाम ने बिल भेजने बंद कर दिए थे, लेकिन तीन महीने बाद अब एक बार फिर कुलाम रोड पर इस तरह के बिल भेजे गए हैं। बड़ी बात यह है कि कौंसिल भी अभी अपने बिल भेज रही है और लोगों के पास डबल बिल पहुंच रहे हैं।
नवांशहर की आबादी लगभग 47 हजार है। शहर में 18 हजार के करीब दुकानें, घर अन्य व्यापारिक संस्थान हैं इतने ही बिजली कनेक्शन हैं। हर घर में सीवरेज या वाटर सप्लाई कनेक्शन नहीं है। कौंसिल के आंकड़े कहते हैं कि शहर में 6900 के करीब वाटर सप्लाई तथा 4600 के करीब सीवरेज कनेक्शन हैं।
इनको बिजली बिलों के साथ जोड़ने का काम लंबे समय से चल रहा है, लेकिन अभी तक कौंसिल आैर बिजली विभाग की ओर से सभी खातों का मिलान किया नहीं गया, मगर बिल भेजने शुरू कर दिए। कई ऐसे लोगों को भी बिल भेजे जा रहे हैं, जिनके वाटर सप्लाई का कनेक्शन ही नहीं है।
कुलाम रोड निवासी मंगत राय कहते हैं कि वह सीवरेज वाटर सप्लाई का बिल रैगुलर जमा करवाते हैं, इसके बावजूद उनके बिल में एरियर जोड़ दिया गया। यही नहीं उन्हें नगर कौंसिल की ओर से भी बिल भेज दिया गया। उधर, इस मामले में एसडीओ बिजली बोर्ड सुरिंदर सिंह कहते हैं कि विभाग तो सिर्फ उगाही का काम कर रहा है। बिल बनाने का काम ठेेके पर दिया गया है तथा कंपनी ने सर्वे के आधार पर बिल बनाकर भेजे हैं।
बिजली विभाग की ओर से लोगों को बिल तो भेजने शुरू कर दिए हैं, लेकिन कई घरों में एक से अधिक मीटर भी लगे हुए हैं। बिजली के किस मीटर के साथ पानी सीवरेज का बिल जोड़ा जाएगा, इस पर भी अभी काम नहीं हुआ है। बिजली विभाग की ओर से लोगों के घरों में किए गए सर्वे के आधार पर बिल भेजने शुरू कर दिए हैं, लेकिन नगर कौंसिल ने इस बारे में अभी तक जानकारियां नहीं ली गईं।
एरियर आैर एडवांस में जमा करवाए बिलों को लेकर आएगी दिक्कत
बिजलीविभाग की ओर से भेजे गए इन बिलों में सबसे बड़ी दिक्कत एरियर एडवांस को लेकर है। नगर कौंसिल का अभी लगभग 12-13 लाख रूपये बकाया है, जिसे उसे लोगों से वसूलना है तथा कई एनआरआई ऐसे भी हैं, जो साल साल का सीवरेज-पानी का बिल एडवांस दे जाते हैं। बिजली विभाग ने ऐसे लोगों या कनेक्शनों की जानकारी कौंसिल से ली ही नहीं है।
पूरी तैयारी के बाद ही हो बिल वसूली, अधिकारियों से बात करूंगा: बल्लू
नगरकौंसिल प्रधान ललित मोहन पाठक कहते हैं कि जब तक तकनीकी रूप से सारा काम पूरा नहीं हो जाता, तब तक बिजली विभाग को बिल नहीं भेजने चाहिए। उन्होंने कहा कि वह दफ्तर के अधिकारियों से बातचीत करेंगे तथा ईओ इस संबंध में बिजली विभाग को फिर से पत्र लिख बताएंगे कि एडवांस, एरियर कनेक्शन नंबर के मसले हल करने के बाद ही बिल वसूले जाएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva